«Читалище Христо Ботев-село Мировяне-1919»

Община Столична:район Нови Искър:село Мировяне Площада

Тел.0895411335: е-mail:Venhe62@abv.bg

**Годишен отчет за дейността**

**на читалището за 2022 год.**

Отчетът за дейността на читалището в с. Мировяне отчита изпълнението на заложените насоки по Годишната програма за развитие на читалищната дейност и Културния календар и се придържаше към изпълнение на основните си цели:

1. Развитие и обогатяване на културния живот и социалната и дейност ;

2. Проучване, възстановяване и запазване на обичаите и традициите .

3.Утвърждаване на читалището като местен общностен център с културно-просветна,информационна, социална и гражданска функция, работещо в партньорство с местното самоуправление и непранителствени организации.

4. Разширяване на традиционните читалищни дейности и търсене на нови форми.Осигуряване на достъп до информация;

5.Поддържане и обогатяване на материалната база.

6. Развитие и подпомагане на самодейното художествено творчество;

.

**Дейности:**

**1.Библиотечна и информационна дейност.**

Библиотеката към Читалище „Христо Ботев-1919“ с.Мировяне е общообразователна, утвърдена като средище за знания на гражданите. Библиотеката обслужва читатели от селото и района с библиотечни материали,устни справки,копирни и Интернет услуги, библиографска информация. Библиотеката разполага с фонд от 12 925 библиотечни единици, състоящ се от художествена и отраслова литература. Библиотеката попълва фонда си предимно от дарения.

За разпространение и съхранение на дейността си читалищната библиотека организира:

* Беседи, разговори, кътове и витрини, културни мероприятия.

- Отбелязваме почти всички бележити дати и събития.

- Работа с най-малките деца с цел зараждане интерес към книгата.

- Окомплектоване, поддържане и обогатяване фонда на библиотеката.

ГОДИШЕН ОТЧЕТ

За 2022 година

СТАТИСТИЧЕСКА ЧАСТ

1.ОСНОВНИ ПОКАЗАТЕЛИ

|  |  |  |  |
| --- | --- | --- | --- |
| № | Показатели | Запланираноно | Изпълнено |
| 1 | Библиотечен фонд | 13 000 | 12 925 |
| 2 | Набавени библиотечни документи | 100 | 52 |
| 3 | Отчислени библиотечни документи | 50 | - |
| 4 | Текущи периодични издания (в заглавия) |  |  |
| 5 | Читатели - общо | 80 | 73 |
| а) | под 14 години | 35 | 33 |
| б) | над 14 години | 45 | 40 |
| 6 | Посещения - общо | 500 | 420 |
|  | от тях в читалните | - | - |
| 7 | Заети библиотечни документи - общо | 600 | 584 |
| а) | от читатели под 14 години | 250 | 284 |
| б) | от читатели над 14 години | 450 | 300 |
| 8 | Справочно библиографска и информационна работа | 15 | 13 |
| 9 | Масова работа | 15 | 12 |
| 10 | Разходи |  |  |
| 11 | Библиотечен персонал | 1 | 1 |
| 12 | Потенциални читатели | 1 407 | 1 407 |
| 13 | Обхванатост | 5.6 | 5.1 |
| 14 | Читаемост | 7.5 | 8 |
| а) | на читатели под 14 години | 7.1 | 8.6 |
| б) | на читатели над 14 години | 10 | 7.5 |
| 15 | Посещаемост | 6.2 | 5.7 |
| 16 | Обръщаемост | 0.5 | 0.5 |
| 17 | Книгоосигуреност на потенциален читател | 9.1 | 9.1 |
| 18 | Книгоосигуреност на читател | 161 | 177 |

**2.Културно-масова работа.**

Читалището организира традиционни празници и чествания, свързани с местния и националния календар.Работи съвместно с Кметство и Пенсионерски клуб,като се провеждат съвместни инициативи за децата и възрастните. Проведени са 31 културно-масови мероприятия,традиционни празници и обичаи ,включени в културния календар.

**Реализирани дейности:**

|  |  |  |
| --- | --- | --- |
| **ДАТА:** | **СЪБИТИЕ:** | **МЯСТО:** |
| **3.01.** | **Отбелязване на 100 г.от рождението на Блага Димитрова- /**четене на избрани откъси от нейни книги/ | Читалището |
| **6.01.** | **Богоявление-/Йордановден/- ритуал по хвърляне на кръста в реката-** съвместно Храм „Света Троица“,Кметство Мировяне и читалище | Р.Блато |
| **21.01.** | **Бабинден- Ден на родилната помощ**  Изложба на плетива във фоайето на читалището на Елена Костова | Читалището |
| **2.02.** | **Видео представяне на популярни скечове за 100 год. от рождението на Стоянка Мутафова** | Читалището |
| **19.02.** | **„Памет за Апостола“**  тематична витрина | Читалището |
|  | **Мартенска работилничка и украсяване с мартенички на живи дръвчета пред читалището с децата от групите** | Читалището |
| **1.03.** | **Легендата за Пижо и Пенда**  презентация | Читалището |
| **8.03.** | **„Честит 8-ми март“-**  празник на жената съвместно с пенсионерския клуб | Читалището |
| **28.03.** | **135 г. от рождението на Димчо Дебелянов** – български поет, автор на лирични и сатирични стихотворения, преводач /1887–1916/.-  тематична витрина | Читалището |
| 1. **10.04** | **Седмица на детската книга –**  четене на любими приказки от български и чужди автори | Читалището |
| **16.04.** | **Лазаруване**  След посещението по домовете с лазарската група и част от ТШ“Луди млади“ гостувахме на хоспис Слънчев дом и с песни и танци ,отправихме своя благослов за здраве и живот. | Селото |
| **25.04.** | **„На Великден при шопите“-**  Празничен Великденски концерт с участието на народните певци Силвия Димитрова,Антонио Симеонов,ТШ“Луди млади и ТФ“Граовци.На всички бяха раздадени шарени яйца и вкусни козунаци.Веселина Методиева спечели агне от традиционната безплатна томбола. | Площада |
| **26.04.** | **60 г.** **от рождението на Петя Дубарова** – българска поетеса /1962–1979/- спомен за нейното творчество с тематична витрина и четене на откъси от нейните произведения. | Читалището |
| **24.05.** | **Честване на деня на светите братя Кирил и Методий,на българската азбука,просвета и култура и славянската книжовност с децата от школите.** | Читалището |
| **1.06.** | **„Детско царство в читалището“-**  прояви посветени на децата | Площада |
| **5.06.** | **Участие на школите в традиционния събор на селото”Света Троица”.** | Площада |
| **1.07.** | **Лято в библиотеката- занимания за деца**  Лятото е време за приключения и нови приятелства,време и да научаваме нови и различни неща,но най-важното за нас читалищните деятели е децата да се забавляват. | Читалището |
| **18.07.** | **Презентация по случай 145 г. от рождението на Елин Пелин (Димитър Стоянов) –** български писател, наричан „певец на българското село“ /1877 – 1949/. | Читалището |
| **23.07.** | **Вечер на талантите-** от няколко години с ентусиазъм и упоритост,се наложи една традиция в читалището – на сцената да покажат на какво са способни рецитатори,актьори,музиканти,певици,танцьори.Изпълнението и на малките и на големите таланти спечелиха бурни аплодисменти от публиката. | Читалището |
| **20.08.** | Децата растат бързо и от малки знаят какво е компютър,мобилен телефон и Интернет.Живеем в забързано време и все по-малко четат книжки,но поетапно ще ги запознаваме с богатото ни народно творчество- гатанки и пословици,съпътсвали народа ни и предавани от уста на уста. | Читалището |
| **22.08.** | **120 г. от рождението на Ангел Каралийчев** –  Запознахме малките читатели с творчеството на писателя,разходихме ги в света на приказките със забавна детска викторина с избрани въпроси и любопитни факти.Децата се справиха отлично с отговорите и получиха поощрителни награди за любознателността си и обичтта към книгите. | Читалището |
| **5.09.** | **Детски празник** преминал под надслов“Довиждане ваканция,здравей училище“.Всяка година с децата организираме празник ,като всяко дете подготвя свое изпълнение и го представя на сцена.Тази година с децата подготвихме драматизация на приказката“Дядо вади ряпа“ и те се справиха блестящо. | Читалището |
| **6.09.** | Честване на 137-та годишнина от Съединението на Княжество България с Източна Румелия, | Читалището |
| **1.10.** | **Ден на възрастните хора-** отбелязване деня с пенсионерския клуб | Читалището |
| **1.11.** | **100 г.** **от обявяването на Деня на народните будители** – В читалището с децата почетохме празника с различни инициативи.Припомнихме им основни моменти от биографиите на будителите,оцветихме ликовете им,направихме книгоразделители,отговаряха на въпроси с цитати от просветители,редихме пъзели и др. | Читалището |
| **14.11.** | **Отбелязване на 115 г.** **от рождението на Астрид Линдгрен –** шведска детска писателка /1907 – 2002/.- с четене на откъси и драматизации по книги бе отбелязана годишнината от рождението на любимата ни детска писателка,показахме на децата и презентация за биографията и творчеството на Астрид Линдгрен. | Читалището |
|  |  |  |

**Декември**

|  |  |  |  |
| --- | --- | --- | --- |
| **9.** | **80 г. от рождението на Стефан Ламбов Данаилов** – български актьор /1942–2019/. | **Секретаря** | **читалището** |
| **25.** | **Коледуване** | **Секретаря** | **селото** |
|  | **1.„Снежни приключения“ –гостуваха ни актьорите от АРТ СТУДИО КАМБАНА и чудесно забавляваха децата а Дядо Коледа ги зарадва с подаръци.**  **2.Съвместно с деца и Клуб на инвалидите в с.Мировяне направихме сурвачки и се включихме в коледния базар организиран от район Нови Искър- СО.**  **3.Съвместно с пенсионерските клубове от район Нови Искър,организирахме Коледно парти в р-т“Свети Дух“.**  **4.Във фоайето на читалището организирахме Коледен базар с прекрасните Коледни декорации,изработени и ръчно рисувани от Криси Анастасова и децата от школата по изобразително изкуство.** | **Кметство и читалище** | **Читалище** |

Коледната вечер в читалището. Какво е необходимо за истински празник? Съвсем малко -

желание да зарадваш другите: с подарък, песен, танц, игра,добра дума, усмивка... И когато на едно място се съберат много хора, обединени от такова желание, става страхотен празник! Благодарим на участниците за доброто настроение!

**3.Художествено- творческа дейност.**

Важно място в развитието на читалищната ни дейност през годината заемаше любителското художествено творчество за деца и възрастни. В читалището се пресъздават красотата и традициите на местния и национален фолклор. Отеква звучността на българската народна песен, красивите мелодии на кръшните български хора.

* **Танцова школа за народни танци“Луди млади“ с ръководител Снежина Борисова.**
* **Школа по изобразително и приложно изкуство с ръководител Кристина Анастасова.**
* **Театрална група**
* **Клуб по литературно четене**
* **Коледари**
* **Лазарки**

За ТШ за народни танци“Луди млади“ с ръководител Снежина Борисова 2022 година, беше напрегната и успешна с участието си в проведените мероприятия.Групата участва в организираните културни събития от читалището и създава творческа изява на млади любители на танцовото изкуство.Репертоарът е разнообразен – от местни народни хора до обработени танци.Предстоят много нови творчески изяви,навлиза ново младо поколение в читалището с творчески амбиции и с желание за нова визия.

С школата по изобразително и приложно изкуство с ръководител Кристина Анастасова стъпихме на една добра инициатива –Детско лято за малки и големи момичета и момчета. Децата се въвлякоха в придобиването на нови знания и умения, на сръчности и опит, на осмисляне на свободното време на децата през лятната ваканция.Те имаха възможност за обогатяване и доразвиване, защото детското лято не е просто занималня за осмисляне на свободното време на децата през лятната ваканция, но и работилница за идеи и възможност за личностна изява.

С децата от театралната група и клуба по литературно четене подготвихме драматизация на приказката „Дядо вади ряпа“ ,включиха се в отбелязване на Седмица на детската книга – с

четене на любими приказки от български и чужди автори,„Детско царство в читалището“- рисунки на асфалт и други прояви посветени на децата,Отбелязване на 115 г. от рождението на Астрид Линдгрен – шведска детска писателка /1907 – 2002/ и др.

Лазарската и Коледарска група, доставят удоволствие на жителите в с. Мировяне,на едни от най-хубавите християнски празници.

**4.УПРАВЛЕНИЕ НА СОБСТВЕНОСТТА И МАТЕРИАЛНА БАЗА.**

В работата на Настоятелството приоритет имаше развитието на творчеството сред подрастващото поколение, разумното използване на финансовите средства и организиране на

дейности по изпълнение на заложените изяви и събития. Членовете на Настоятелството, дългогодишни деятели, доказали своята всеотдайност, работиха с постоянство и отговорност през отчетния период.За нас е важно малкото финансов ресурс да бъде разпределен така, че да стига и обезпечава основните дейности в читалището. Доволни сме,щом приключваме успешно годината и не оставаме с неразплатени задължения и горди ,че успяхме да подменим дограмата на салона на читалището,която беше в окаяно състояние. Следващата година ще продължим да подобряваме материалната база,като смятаме да подновим ел.инсталацията в салона на читалището.

През изминалата година се опитахме да свършим много дела. Една част реализирахме, друга не успяхме. Някои неща свършихме добре, други не толкова.

Но сме благодарни на всеки един, който се включи в нашите инициативи, всеки, който дари от своето време, от своите умения, от своята дарба и ентусиазъм. Вярваме, че въпреки трудностите,ще съумяваме и успяваме да вярваме в себе си и да правим нашия малък свят по-красив.

Секретар: Председател:

В.Потева Е.Соколова